《次韵雨中遣闷兼七夕过从和双台星野二兄》
明代·庞尚鹏

秋早雷声撼远村，东风排屋雨翻盘。三更洗出南楼月，七夕吹开北海尊。

锄径莫教延俗客，操觚谁为赋高轩。床头新酒今初熟，况有东园旧菜根。

作者简介：（?—约1582）广东南海人，字少南。嘉靖三十二年进士。授乐平知县，擢御史，出按河南、浙江等地，搏击豪强，吏民震慑。嘉靖四十四年，在浙江推行一条鞭法，为一条鞭法之始。隆庆元年，迁大理右寺丞。次年，擢右佥都御史，兼领九边屯务。诸御史督盐政者以事权被夺，起而攻之，斥为民。万历四年起故官巡抚福建，拜左副都御史。忤张居正罢归，家居四年卒，谥惠敏。有《百可亭摘稿》。